Sisukord
Register 🔎︎

# Vormindusvahendid

Määrab teatud märkide ja otsese kursori kuvamise sätted LibreOffice'i teksti- ja HTML-dokumentides.

Selle käsu kasutamiseks...

Open a text document, choose LibreOffice - PreferencesTools - Options - LibreOffice Writer/LibreOffice Writer/Web - Formatting Aids.

## Näitamine

Määrab, millised vormindustähised on ekraanil nähtavad. Klõpsates standardriba ikoonil Vormindustähised, kuvatakse kõiki märke, mis on valitud kaardil Vormindusvahendid.

### Lõigu lõpp

Määrab, kas lõikude eraldajaid kuvatakse. Lõikude eraldajad sisaldavad ka teavet lõigu vorminduse kohta.

### Poolituskohad

Määrab, kas kasutaja määratud poolituskohti kuvatakse. Need on varjatud eraldajad, mis sisestatakse sõna kirjutamisel klahvide Command+- (sidekriips)Ctrl+- (sidekriips) abil. Kasutaja määratud poolituskohti kasutatakse rea lõppu sattunud sõna poolitamiseks sõltumata sellest, kas automaatne poolitamine on aktiveeritud või mitte.

### Tühikud

Määrab, kas tühikuid kuvatakse punktikujulise märgina.

### Sisetühikud

Määrab, kas sisetühikuid kuvatakse halli kastina. Sisetühikute kohalt ei murta rida, kui need satuvad rea lõppu. Sisetühikuid saab sisestada kiirklahvidega Command+Shift+tühikuklahvCtrl+Shift+tühikuklahv.

### Tabelduskohad

Määrab, kas tabelduskohti kuvatakse nooltena.

### Piirid

Määrab kiirklahvidega Shift+Enter lisatud reavahetuste kuvamise. Need reavahetused alustavad uut rida, kuid mitte uut lõiku.

### Peidetud tekst

Kuvatakse tekst, mis kasutab märgivormindust "peidetud", kui Vaade - Vormindustähised on lubatud.

### Väljad: peidetud tekst (välja arvatud HTML-dokumendid)

Kuvatakse tekst, mis on varjatud väljade Tingimuslik tekst või Peidetud tekst abil.

### Väljad: peidetud lõigud (välja arvatud HTML-dokumendid)

Määrab peidetud lõigu kuvamise, kui tekst on lisatud välja Peidetud lõik abil. See säte on sama funktsionaalsusega nagu tekstidokumentides saadaolev menüükäsk Vaade - Peidetud lõigud Vaade - Peidetud lõigud.

## Otsene kursor (välja arvatud HTML-dokumendid)

Määrab otsese kursori kõik omadused.

### Otsene kursor

Aktiveerib otsese kursori. Otsest kursorit saab tekstidokumendis aktiveerida ka tööriistade riba ikooni Otsese kursori režiim abil või valides Redigeerimine - Otsese kursori režiim.

## Lisamine (välja arvatud HTML-dokumendid)

Määrab lisamise sätted otsese kursori kasutamisel. Kui klõpsata suvalisel kohal dokumendis, alustatakse uue lõigu kirjutamist sellelt kohalt. Lõigu omadused sõltuvad valitud sättest. Valida on võimalik järgnevate sätete hulgast:

### Lõigu joondus

Määrab lõigu joonduse otsese kursori kasutamisel. Sõltuvalt klõpsamise kohast on lõik joondatud kas vasakule, keskele või paremale. Enne klõpsamist näitab kursori külgedel olevate noolte suund, millist joondust rakendatakse.

### Lõigu taane

Otsese kursori kasutamisel määratakse lõigu vasakpoolne taane kohale, kuhu klõpsatakse. Lõik on vasakule joondatud.

### Tabelduskohad

Otsese kursori kasutamisel lisatakse uue lõigu algusse nii palju tabelduskohti, kui mahub klõpsamise koha ja lehe veerise vahele.

### Tabelduskohad ja tühikud

Otsese kursori kasutamisel lisatakse uue lõigu algusse nii palju tabelduskohti ja tühikuid, kui mahub klõpsamise koha ja lehe veerise vahele.

Kõik lisamise sätted kehtivad ainult otsese kursori abil loodud aktuaalse lõigu kohta.

### Kaitstud alad: kursori lubamine

Määrab, et tekstikursorit saab asetada kaitstud aladesse, ehkki muudatuste tegemine ei ole võimalik.